0278.xml
اسد شفیق کی ناقابل شکست سنچری،پاکستان اے نے آسٹریلیا کے خلاف ٹور میچ کے پہلے روز اپنی پہلی اننگز میں 8 وکٹوں پر 305 رنز بنا لئے، احمد شہزاد 55 رنز بنا کر دوسرے نمایاں بلے باز، سٹیو او کیفی کی 3 وکٹیں
شارجہ۔ 15اکتوبر (اے پی پی) اسد شفیق کی ناقابل شکست سنچری کی بدولت پاکستان اے نے آسٹریلیا کے خلاف چار روزہ میچ کے پہلے روز اپنی پہلی اننگز میں 8 وکٹوں پر 305 رنز بنا لئے تھے۔ احمد شہزاد 55، حارث سہیل 43 اور بابر اعظم 40 رنز بنا کر دیگر نمایاں بلے باز رہے۔ اسد شفیق نے ذمہ دارانہ بیٹنگ کر کے ٹیم کو مکمل تباہی سے بچایا۔ بدھ کو شارجہ کرکٹ سٹیڈیم میں شروع ہونے والے چار روزہ میچ کے پہلے روز پاکستان اے ٹیم کے کپتان اسد شفیق نے ٹاس جیت کر پہلے بیٹنگ کا فیصلہ کیا تو اس کا آغاز مایوس کن رہا اور 16 رنز پر اس کی دو وکٹیں گر گئیں، شان مسعود 6 اور اسراراللہ 5 رنز بنا کر آؤٹ ہوئے، اس موقع پر احمد شہزاد نے بابر اعظم کے ساتھ مل کر ٹیم کو سہارا دیا لیکن 98 کے مجموعی سکور پر شہزاد کی ہمت بھی جواب دے گئی اور وہ 55 رنز بنا کر پویلین لوٹ گئے، 123 کے سکور پر بابر اعظم 40 رنز بنا کر آؤٹ ہو گئے، یہاں پر کپتان اسد شفیق نے حارث سہیل کے ساتھ مل کر میدان سنبھالا، دونوں بلے بازوں نے ذمہ دارانہ بیٹنگ کا مظاہرہ کیا اور پانچویں وکٹ کی شراکت میں 100 رنز جوڑ کر سکور 223 تک پہنچا دیا، سہیل 43 رنز بنا کر آؤٹ ہوئے، عدنان اکمل 25 ، رضا حسن 5 اور محمد طلحہ 2 رنز بنا کر آؤٹ ہوئے۔ اسد شفیق نے شاندار بیٹنگ کا مظاہرہ کیا اور سنچری مکمل کی، پہلے روز جب کھیل ختم ہوا تو پاکستان نے پہلی اننگز میں 8 وکٹوں پر 305 رنز بنا لئے تھے، اسد شفیق 108 رنز کے ساتھ وکٹ پر موجود ہیں۔ سٹیو او کیفی نے 3 جبکہ پیٹر سڈل نے 2 کھلاڑیوں کو آؤٹ کیا۔
APP
15.10.14
0278p.xml
آسٹریلیا کے خلاف پریکٹس میچ، اسد شفیق کی سنچری ، پاکستان اے کے8 وکٹوں پر305 رنز
شارجہ( سپورٹس ڈیسک) متحدہ عرب امارات میں جاری سیریز کے چار روزہ پریکٹس میچ کے پہلے دن پاکستان اے نے ٹاس جیت کر آسٹریلیا کے خلاف8وکٹوں کے نقصان پر305رنز بنالئے۔ کپتان اسدشفیق 108رنز بنا کر کھیل رہے ہیں۔ پاکستان کو حسب روایت کھیل کے آغاز سے ہی مشکلات کا سامنا کرنا پڑا جب پہلی وکٹ صرف6کے مجموعی سکور پر گر گئی۔ اوپنرشان مسعود6رنز بنا کر جانسن کی گیند پر ہیڈن کو کیچ تھما بیٹھے۔11کے مجموعی سور پر اسرار اللہ5رنز بنا کر پویلین لوٹ گئے۔ قومی اے ٹیم کی وکٹیں وقفے وقفے سے گرتی رہیں۔ بابر اعظم40، حارث سہیل43، وکٹ کیپر عدنان اکمل25، رضا حسن5 اور محمد طلحہ2 رنز بنا کر آئوٹ ہوئے۔ کپتان اسد شفیق 108 جبکہ احسان عادل صفر پر موجود ہیں۔ اوکیفی نے3، پیٹر سیڈل نے2، مچل جانسن، ہلفنہاس اور سمتھ نے ایک ایک وکٹ حاصل کی۔
nawa-e-waqt
16.10.14